Mikulás túra

Kedves túrázók, természetet kedvelők!

**A Tolna Megyei Természetbarát Szövetség** és a **TanÖsvény Természetjárásért Egyesület** Mikulása idén is vár benneteket hagyományos rendezvényen a Mikulás túrán!

A túra jellege: nyílt túra, egyénileg szabadon választott útvonallal a magyaregregyi Kadarka kulcsosház érintésével

Időpont: **2016. december 3. szombat**

A Mikulás fogadóórája:       **10:00-14:00 óra között**

Helyszín:                **Magyaregregy, Kadarka kulcsosház**

A kulcsosház a Mecsek turistatérképen az S+ jelzés mellett a Máré vár közelében található és az Ifjúsági Unió Szekszárd bocsátja a Mikulás és csapata rendelkezésére.

Ajánlott túraútvonalak (a sorszámra kattintva az útvonal megjelenik térképen):

[1](http://turistautak.openstreetmap.hu/mentettutv-1477318174). Kárász (S) - Kecskehát - Nyárádi-kunyhó (Z+) - Akai-tető (S+) - Kadarka Kulcsosház (9 km)

[2](http://turistautak.openstreetmap.hu/mentettutv-1477318410). Váralja (K+) - Váraljai-völgy - Farkas-árok - Lapátvár - Dobogó (S+) - Somosi-kút - Akai-tető - Vár-völgy - Kadarka Kulcsosház (14 km)

[3](http://turistautak.openstreetmap.hu/mentettutv-1477318500). Zobákpuszta (S+) - Takanyó-völgy - Kis-kaszáló - Hidasi-völgy - Hidasi-hát - Máré vár - Várvölgy - Magyaregregy (7,5 km)

[4](http://turistautak.openstreetmap.hu/mentettutv-1477318600). Óbánya (K) - Kisújbánya - Cigány-hegy (S Z háromszög) - Balázs orma (Z) - Cigány-horhos - Kövestető (S+) - Kadarka Kulcsosház (11,5 km)

[5](http://turistautak.openstreetmap.hu/mentettutv-1477318681). Mecseknádasd (P) - Kappenvasszer - Dögkúttető - Pásztor-forrás - Várvölgyi geológiai tanösvény - Gergely-Éva forrás - Máré vára - Kadarka Kulcsosház (13,5 km)

[6](http://turistautak.openstreetmap.hu/mentettutv-1477318773). Hosszúhetény (Z négyzet) - Püspökszentlászló (K háromszög) - Üveghuta (Z) - Balázs-orma - Cigány-horhos - Köves-tető (S+) - Máré-vára - Kadarka Kulcsosház (11,5 km)

**A Télapó zsíros kenyérrel, meleg teával és forralt borral várja a turistákat.**

**Poharadat ne felejtsd otthon!**

A rendezvényre az előző évekhez hasonlóan várjuk iskolás csoportok, egyesületek, baráti társaságok jelentkezését.

Kérünk minden szervezetet, vagy egyéni túrázót, hogy **2016. november 30-ig** a [tanosvenyegyesulet@gmail.com](mailto:tanosvenyegyesulet@gmail.com) e-mail címre jelezze részvételi szándékát (ha tudjátok, akkor az érkezés várható idejét is)!

Szeretettel várunk benneteket és jó túrázást kívánunk!

*A Mikulás és csapata*